# Montroi

Montroi (oficialment Montroi/Montroy) és un municipi del País Valencià que es troba a la comarca de la Ribera Alta. Limita amb Llombai, Real de Montroi, Torís i Montserrat (a la mateixa comarca); i amb Dosaigües (a la Foia de Bunyol).

## Geografia

Situat en el centre de la Vall dels Alcalans, té un terme de 31,6 km² en què cal visitar els paratges de les serres del Caballón i Dosaigües.

## Història

Va ser una alqueria de molta importància en època musulmana que, amb la conquesta de Jaume I, fou donada el 1238 a Roderic de Liçana; en 1307 pertanyia al mestre del Temple i a Romeu de Corbera, mestre de Montesa, qui va adquirir-lo en 1436 i va establir-hi una comanda; fins a l'expulsió del 1609 fou lloc de moriscs que en 1510 tenia 38 cases, en 1609, 70, i en 1663 tan sols 5.

## Demografia

Evolució demogràfica :
| 1990 | 1992 | 1994 | 1996 | 1998 | 2000 | 2002 | 2004 | 2006 | 2007 |
| 1.494 | 1.491 | 1.486 | 1.567 | 1.514 | 1.538 | 1.616 | 1.768 | 2.154 | 2.500 |

## Política i Govern
### Composició de la Corporació Municipal

El Ple de l'Ajuntament està format per 11 regidors. En les eleccions municipals de 26 de maig de 2019 foren elegits 4 regidors del Partit Popular (PP), 3 del Partit Socialista del País Valencià (PSPV-PSOE), 2 de Gent de Montroi (GDM), 1 d'Independents per Montroy (IPM) i 1 de Tots Som Montroi (TSM).
Eleccions municipals de 26 de maig de 2019 - Montroi :
| Candidatura | Candidatura | Candidatura | Cap de llista | Vots | Vots | Regidors |
| | Partit Popular | | Vanessa Baixauli Fores | 471 | 33,45% | 4 (+1) |
| | Partit Socialista del País Valencià-PSOE | | Antonio Carrascosa Rubio | 223 | 17,09% | 2 (+2) |
| | Gent de Montroi | | Manuel Miguel Blanco Sala | 316 | 22,44% | 2 (+2) |
| | Independents per Montroy | | Emilio José Espert Navarro | 157 | 11,15% | 1 (-1) |
| | Tots som Montroi | | Mauricio Josué Durán Morales | 110 | 7,81% | 1 |
| | Altres candidatures | | | | | 0 ( -3) |
| | Vots en blanc | | | 27 | 1,92% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 1.408 | 100 % | 11 |
| | Vots nuls | Vots nuls | Vots nuls | 11 | 0,78% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 1.419 | 64,12%** | |
| Abstenció | Abstenció | Abstenció | Abstenció | 794* | 35,88%** | |
| Total cens electoral | Total cens electoral | Total cens electoral | Total cens electoral | 2.213* | 100 %** | |
| Alcaldessa: Vanessa Baixauli Fores (PP) (15/06/2019) Per ser la llista més votada, després de no haver obtingut majoria absoluta dels regidors (4 vots de PP) |||||||
| Fonts: JEC, JEZ València. M. Interior, Periòdic Ara. (* No són vots sinó electors. ** Percentatge respecte del cens electoral.) |||||||

### Alcaldes

Des de 2016 l'alcaldessa de Montroi és Vanessa Baixauli Fores (PP).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Abundio Femenia Hurtado | PSPV-PSOE | 19/04/1979 | -- |
| 1983–1987 | Abundio Femenia Hurtado | PSPV-PSOE | 28/05/1983 | -- |
| 1987–1991 | Manuel Miguel Blanco Sala | PSPV-PSOE | 30/06/1987 | -- |
| 1991–1995 | Manuel Miguel Blanco Sala | PSPV-PSOE | 15/06/1991 | -- |
| 1995–1999 | Manuel Miguel Blanco Sala | PSPV-PSOE | 17/06/1995 | -- |
| 1999–2003 | Emilio José Espert Navarro Francisco Javier Carrión Gil | UV PP | 03/07/1999 23/05/2002 | Dimissió -- |
| 2003–2007 | Francisco Javier Carrión Gil Francisco Cristòfol Blasco Antonio Polo i Bessó | PP PP PSPV-PSOE | 14/06/2003 11/05/2006 22/05/2006 | Dimissió Dimissió -- |
| 2007–2011 | Antonio Polo i Bessó | PSPV-PSOE | 16/06/2007 | -- |
| 2011–2015 | Antonio Polo i Bessó | PSPV-PSOE | 11/06/2011 | -- |
| 2015–2019 | Antonio Polo i Bessó Vanessa Baixauli Forés | UPM PP | 13/06/2015 12/04/2016 | Defunció -- |
| 2019-2023 | Vanessa Baixauli Fores | PP | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

### Cas de corrupció

El 3 de febrer de 2009 va ser detingut el que fora alcalde de la localitat, Francisco Javier Carrión Gil, del PP, per delicte urbanístic i prevaricació, en relació amb la construcció de desenes d'habitatges en terreny rústic no urbanitzable destinats a compradors estrangers. En 2010 n'estaven també imputats, pels mateixos fets, el nou alcalde, Antonio Polo Bessó, de PSPV-PSOE, i 9 persones més. En 2015 n'eren ja 18, els imputats.

## Economia

Segons Cavanilles, el 1795 produïa seda, blat, dacsa, vi, oli i garrofes. A hores d'ara l'economia continua depenent de l'agricultura, amb un focus important en la producció de mel.

## Monuments

* Església de Santa Maria. Va ser construïda en el segle xvi. És de planta de creu llatina i compta amb tres naus. En l'interior es troba un excel·lent retaule barroc i una Pietat de Gregorio Fernández.
* La Torre. És d'origen musulmà, del segle xiii; va ser construïda per la dinastia Nassarita amb motiu de la vulnerabilitat de la localitat des del mar. Té 12 metres d'altura, està fabricada d'atovó de terra i es compon de dues plantes amb finestres vigilants al mar i una terrassa. Formava part d'un antic castell del qual sols es conserva la torre i les restes de la muralla. L'estat de la torre és de deteriorament i quasi es troba enderrocada. Hi ha hagut diversos intents de reformar-la i restaurar-la, però mai no ha tingut suport municipal.

## Festes i celebracions

* Falles. En esta localitat se celebren una setmana després del 19 de març.
* Sant Vicent Ferrer. El 23 d'abril.
* Festes Patronals. Sobre la tercera setmana del mes d'agost comencen les festes patronals en honor de Sant Bartomeu Apòstol (el 24 d'agost) amb castells de focs artificials durant una setmana i revetlles a partir de mitjanit. L'última setmana d'agost comença la setmana taurina, de gran tradició en el poble.
* Fira Valenciana de la Mel (FIVAMEL). Organitzada per l'ajuntament al mes de novembre. S'hi mostren els productes relacionats amb l'apicultura, tastaments de mel, concursos, etc.

## Notes

* ↑ També participaren a les eleccions de 2019: Units per Montroi (UPM), que no es presentà, perdé els 3 regidors obtinguts en 2015.
* ↑ UPM són les sigles d'Units per Montroi.
* ↑ Antonio Polo va concórrer a les eleccions de 2011 pel Partit Socialista del País Valencià-PSOE, però després de la seua imputació per la construcció i venda de xalets il·legals no va poder encapçalar aquesta candidatura i va crear la candidatura independent Units per Montroi (UPM).

## Referències

* ↑ Junta Electoral Central «Resolución de 17 de septiembre de 2019, de la Presidencia de la Junta Electoral Central, por la que se procede a la publicación del resumen de los resultados de las elecciones locales convocadas por Real Decreto 209/2019, de 1 de abril, y celebradas el 26 de mayo de 2019, según los datos que figuran en las actas de proclamación remitidas por cada una de las Juntas Electorales de Zona. Provincias: Toledo, Valencia, Valladolid, Zamora, Zaragoza, Ceuta y Melilla». Butlletí Oficial de l'Estat, 235, 30-09-2019, pàg. 107.510 [Consulta: 29 abril 2020].
* ↑ Junta Electoral de la Zona de València «Edicto de la Junta Electoral de Zona de Valencia sobre candidaturas proclamadas para las Elecciones Locales 2019» (pdf) (en castellà). Butlletí Oficial de la Província de València. Diputació Provincial de València [València], 82, 30-04-2019, pàg. 106. Arxivat de l'original el 3 de maig 2021 [Consulta: 16 juny 2019].
* ↑ Ministeri de l'Interior. Govern d'Espanya. «Resultats provisionals - Eleccions locals 2019». Arxivat de l'original el 25 de juny 2019. [Consulta: 2 agost 2019].
* ↑ Ara. «Eleccions municipals 2019. Resultats a Montroi», 26-05-2019. [Consulta: 1r agost 2019].
* ↑ Ministeri d'Hisenda i Administracions Públiques. «Informació de regidors 2015 (informació provisional)». [Consulta: 6 juliol 2015].
* 1 2 Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Montroi. Històric de Govern Local». Portal d'informació ARGOS. [Consulta: 1r setembre 2015].
* ↑ P.F. «Las urnas «absuelven» al alcalde de Montroi imputado por los chalés ilegales» (en castellà). Levante-EMV [Alzira], 27-05-2015 [Consulta: 12 desembre 2015].
* ↑ El ex edil de Montroi permitió levantar chalés ilegales para extranjeros
* ↑ El juez imputa al alcalde de Montroi, a dos notarios y a un abogado
* ↑ La Audiencia juzgará a los dos últimos alcaldes de Montroi por los chalés ilegales

## Enllaços externs

* Ajuntament de Montroi
* País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
* Institut Valencià d'Estadística Arxivat 2010-06-18 a Wayback Machine.
* Portal de la Direcció General d'Administració Local de la Generalitat Arxivat 2008-05-26 a Wayback Machine.